Er ráðherrann að kalla mannslát fyrirsögn ? Þá er vinkonu minni Svandísi farið að förlast . Ég get alveg tekið undir það að stjórnsýsla heilbrigðismála eins og stjórnsýsla almennt á ekki að stjórnast af einstökum málum -nema þegar einstök mál gefa tilefni til þess . Hið einstaka málefni bráðamóttökunnar og stöðu LSH gefur alveg tilefni til að bregðast við . Það er ekki fyrirsögn , heldur greinaraðir i Læknablaðinu og varúðarorð síðustu mánaða og jafnvel ára . Ég vil benda ráðherranum á að vel er hægt að taka á starfskjörum heilbrigðisstétta svo hægt sé að manna helstu heilbrigðisstofnanir . Ef málið er húsnæðisekla þá eru vannýtt sjúkrahús í næsta nágrenni : Akranes , Reykjanesbær og Selfoss . Ef málið er skipulags - og kerfisvandi þá er bara að lagfæra hann . Það tekur varla mörg ár . Vandinn verður allavega ekki leystur með því að færa fleiri verkefni inn á Landsspítala svo sem frá Krabbameinsfélaginu .